Ego Milo Dei gratia Abbas et Conuentus Ecclesie Sancti Stephani Diuionensis, presentibus et futuris huius scripti attestatione, notificamus quod Guiardus de Gislens dedit Ecclesie nostre grangiam suam quam apud supradictam uillam habebat, et quatuor boues cum carris et aratris et aliis agriculture necessariis; dedit quoque uigenti iornales terre arabiles cum quatuor sexturis prati; dedit preterea uineam quamdam in Virelem cum iis que ad ipsam pertinent, quam ipse tenebat in gageria pro quinque solidis, in usus eorum qui ibidem, scilicet, apud Gislens, habitaturi sunt. Nos autem, uidentes bonam eius deuotionem erga nos, participationem ei concessimus et societatem omnium beneficiorum nostrorum, tam in spiritualibus quam in temporalibus, ita uidelicet ut quotiescumque idem Guiardus apud nos uenire uoluerit, quandiu ibi demorabitur, ipsi et famulo suo et duobus equis, necessaria prebuntur.